text: El municipi de Les Avellanes i Santa Linya ha adquirit, després de diverses negociacions amb el Bisbat d'Urgell i la parroquia de la vila, un terreny que feia més de trenta anys que el municipi reivindicava per tal de convertir-lo en un centre de serveis que permeti frenar el despoblament rural
  Fa més de trenta anys que des de Les Avellanes lluitaven per tal que aquest terreny passés a ser de titularitat municipal. Ara, i després de diverses negociacions amb el Bisbat d'Urgell i la parròquia de la vila, han arribat a un acord i el terreny ha passat a ser del municipi.
  Així, des del consistori de la vila, asseguren que aquest espai es convertirà en un equipament de serveis, una reivindicació que ve de lluny i que vol ser, principalment, una eina per frenar el despoblament rural.
  Ara, doncs, des del municipi començaran a treballar per convertir el terreny en un centre del que tots els veïns i veïnes en puguin gaudir.